Predkladacia správa

	Materiál predkladá na rokovanie vlády SR minister kultúry SR na základe vlastnej iniciatívy.

	Obsahom materiálu je návrh na otvorenie prístupového procesu Slovenskej republiky do programu Európskej únie v oblasti audiovízie “MEDIA Plus”. Účasť Slovenska v komunitárnych programoch spoločenstva je jedným zo základných predpokladov kladného rozhodnutia o členstve Slovenskej republiky v Európskej únii. 
	Súčasťou materiálu je aj Rozhodnutie rady č. 2000/821/ES zo dňa 20. decembra 2000 týkajúce sa implementácie programu na podporu rozvoja, distribúcie a propagácie európskych audiovizuálnych diel MEDIA Plus – rozvoj, distribúcia a propagácia (2001 – 2005).

	Predkladaný materiál obsahuje Doložku finančných vplyvov na štátny rozpočet SR od roku 2003, vzhľadom na povinnosť úhrady jednotlivých ročných vstupeniek Slovenskej republiky do komunitárnych programov EÚ.
	Materiál nemá žiadny environmentálny vplyv, ani vplyv na zamestnanosť.

	K materiálu sa nepredkladá hromadná pripomienka verejnosti alebo sumár vyššieho počtu obsahovo príbuzných pripomienok verejnosti.

	Materiál nebol prerokovaný v poradných orgánoch vlády SR a po jeho prerokovaní vo vláde SR sa materiál nepredkladá inému orgánu.

	Neexistuje dôvod na nesprístupňovanie materiálu podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov.